Maria Teresa Borboikoa

Maria Teresa Borboikoa edo Maria Teresa Alfontsa Maria Teresa Isabel Eugenia Patrozinio Diega (Madril, 1882ko azaroaren 12an - Madril, 1912ko irailaren 23a) Espainiako infanta izan zen eta, ezkontzagatik, Bavariako printzesa.

 Biografia 
Maria Teresa Borboikoa edo Maria Teresa Alfontsa Maria Teresa Isabel Eugenia Patrozinio Diega Madrilgo errege jauregian jaio zen 1882ko azaroaren 12an. Aita Alfontso XII.a eta ama, berriz, Maria Kristina Habsburgo-Lorenakoa izan zituen, bikotearen bigarren alaba izan zelarik. Alfontso XIII.a erregearen arreba izan zen.

Aita Alfontso XII.a 1885eko azaroaren 25ean hil zen 28 urte besterik ez zituenean eta emaztea haurdun zegoen une horretan. Jaioko zena mutila ala neska izango zen jakin gabe, ez zuten alaba zaharrena zen Maria Mercedes Asturiasko printzesa egin eta, 1886ko maiatzaren 17an, mutila zela ikustean, Alfontso XIII.a egin zuten errege jaio bezain pronto. Maria Teresa, berriz, errege-erreginaren bigarren alaba ez zen erregina izateko hezia izan eta infanta izan zen bizitza osoanhttp://www.elmundo.es/loc/2015/12/25/567acbd3e2704e50548b45c8.html.

1906ko urtarrilaren 12an Madrilgo Errege Jauregian ezkondu zen bere lehengusu zen Fernando Bavariako printzearekin; senargaia Elisabet II.a Espainiakoaren biloba eta Luis Fernando Bavariakoa eta Maria de la Paz Borboikoaren semea zen. Fernandok eta Maria Teresak lau seme-alaba eduki zituzten:
 Luis Alfontso Bavariakoa eta Borboia (1906-1983), Espainiako infantea.
 Jose Eugenio Bavariakoa eta Borboia (1909-1966), Espainiako infantea; Odielko Kondesarekin ezkondu zen eta lau ume eduki zituen.
 Maria de las Mercedes Bavariakoa eta Borboia (1911-1953), Espainiako infanta, Georgiako printzearekin ezkondu zen eta bi ume eduki zituen.
 Maria del Pilar Bavariakoa eta Borboia (1912-1928).

 Heriotza 
1912ko irailaren 23an Madrilgo Kale Nagusiko 99-101 zen bere erresidentzian azken umealdiaz errekuperatzen ari zenean -irailaren 15ean jaio zen Pilar infanta-, enbolia batek hil zuen Maria Teresa 30 urte besterik ez zituenean.

El Escorialko Infanteen Panteoian lurperatu zuten hilabete bereko 25ean. Anaia zuen Alfontso XIII.aren aginduz, hileta haietan, Asturiasko printzesari zegozkion ohoreak jaso zituen.

 Arbasoak 
 Aitona Frantzisko Asiskoa eta Borboikoa Amona Elisabet II.a Espainiakoa Aitona Karlos Fernando artxidukea Amona  Isabel Frantziska Austriakoa artxidukea Aita  Alfontso XII.a Espainiakoa Ama Maria Kristina Habsburgo-Lorenakoa Maria Teresa Borboikoa

 Erreferentziak 

Kategoria:Espainiako infantak
Kategoria:Wittelsbacheko etxea
Kategoria:Bavariako printzesak
Kategoria:Madrildarrak
Kategoria:Erregeen alabak
Kategoria:Maria Luisa Erreginaren Dama Nobleen Ordenako damak